CELEX: 32019D0213(03)
Language: bg
Date: 2019-02-06 00:00:00
Title: Решение за изпълнение на Комисията от 6 февруари 2019 година за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор [Los Cerrillos (ЗНП)]

13.2.2019   
               
               
                  BG
               
               
                  Официален вестник на Европейския съюз
               
               
                  C 57/16
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 6 февруари 2019 година
         за публикуване в Официален вестник на Европейския съюз на единния документ, посочен в член 94, параграф 1, буква г) от Регламент (ЕС) № 1308/2013 на Европейския парламент и на Съвета, и на препратката към публикацията на спецификацията на продукта за наименование в лозаро-винарския сектор
         [Los Cerrillos (ЗНП)]
         (2019/C 57/10)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 97, параграф 3 от него,
         като има предвид, че:
         
                     (1)
                  
                  
                     В съответствие с част II, дял II, глава I, раздел 2 от Регламент (ЕС) № 1308/2013 Испания изпрати заявление за защита на наименованието „Los Cerrillos“.
                  
               
                     (2)
                  
                  
                     По силата на член 97, параграф 2 от Регламент (ЕС) № 1308/2013 Комисията разгледа заявлението и стигна до заключението, че са спазени условията, предвидени в членове 93—96, член 97, параграф 1 и членове 100, 101 и 102 от посочения регламент.
                  
               
                     (3)
                  
                  
                     С цел да се даде възможност за подаване на декларации за възражение в съответствие с член 98 от Регламент (ЕС) № 1308/2013, в Официален вестник на Европейския съюз следва да се публикуват единният документ, посочен в член 94, параграф 1, буква г) от същия регламент, както и препратката към публикацията на спецификацията на продукта, направена в хода на предварителната национална процедура за разглеждане на заявлението за защита на наименованието „Los Cerrillos“,
                  
               РЕШИ:
         
            Член единствен
            Единният документ, изготвен съгласно член 94, параграф 1, буква г) от Регламент (ЕС) № 1308/2013, и препратката към публикацията на спецификацията на продукта за наименованието „Los Cerrillos“ (ЗНП) са поместени в приложението към настоящото решение.
            Публикуването на настоящото решение предоставя по силата на член 98 от Регламент (ЕС) № 1308/2013 право на възражение срещу защитата на наименованието, посочено в първата алинея от настоящия член, в срок от два месеца от датата на публикуването му в Официален вестник на Европейския съюз.
            
         
         
            Съставено в Брюксел на 6 февруари 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 347, 20.12.2013 г., стр. 671.
      
      
         
            ПРИЛОЖЕНИЕ
            ЕДИНЕН ДОКУМЕНТ
            
               „LOS CERRILLOS“
            
            
               PDO-ES-02228
            
            
               Дата на прилагане: 11.8.2016 г.
            
            1.   Наименование за регистрация
            
            „Los Cerrillos“
            2.   Вид географско указание
            
            ЗНП — защитено наименование за произход
            3.   Категории лозаро-винарски продукти
            
            
                     
                        1.
                     
                     
                        Вино
                     
                  4.   Описание на виното (вината)
            
            Червено вино „Tempranillo“, червено вино „Tempranillo“ и „Cabernet Sauvignon“ и червено вино „Syrah“.
            Червено вино с пурпурночервен/черешовочервен цвят и виолетови оттенъци. Плодово-цветен аромат. На небцето виното е приятно, свежо и добре структурирано.
            Стойността на максималното общо алкохолно съдържание е определена в рамките на правните ограничения на съответното законодателство на ЕС.
            Общи аналитични характеристики
            
                        Максимално общо алкохолно съдържание (об. %)
                     
                     
                         
                     
                  
                        Минимално действително алкохолно съдържание (об. %)
                     
                     
                        12,5 
                     
                  
                        Минимална обща киселинност
                     
                     
                        4,8  g/l, изразена като съдържание на винена киселина
                     
                  
                        Максимално съдържание на летливи киселини (mЕq/l)
                     
                     
                        15
                     
                  
                        Максимално съдържание на общ серен диоксид (mg/l)
                     
                     
                        115
                     
                  Червено вино „Tempranillo“ и „Cabernet Sauvignon“ (частна колекция) и червено вино „Cabernet Sauvignon“ (фамилна колекция)
            Черешовочервен цвят с оттенъци на гранат/теракота. Аромат на зрели плодове с нотки на сладък корен и балсам. Кадифено, силно и структурирано на небцето, с богати и наситени нюанси от отлежаването.
            Стойността на максималното общо алкохолно съдържание е определена в рамките на правните ограничения на съответното законодателство на ЕС.
            Общи аналитични характеристики
            
                        Максимално общо алкохолно съдържание (об. %)
                     
                     
                         
                     
                  
                        Минимално действително алкохолно съдържание (об. %)
                     
                     
                        13
                     
                  
                        Минимална обща киселинност
                     
                     
                        4,8  g/l, изразена като съдържание на винена киселина
                     
                  
                        Максимално съдържание на летливи киселини (mЕq/l)
                     
                     
                        16
                     
                  
                        Максимално съдържание на общ серен диоксид (mg/l)
                     
                     
                        115
                     
                  5.   Винопроизводствени практики
            
            а)   
                  Основни енологични практики
               
            
            
               Специфична енологична практика
            
            Сортовите вина се произвеждат в съдове от неръждаема стомана. Те преминават през дълго, предферментативно, студено настойване от 2 до 5 дена при температура 10—15 °C, последвано от настойване по време на ферментацията в продължение на 1—2 седмици при температура 20—28 °C, до завършване на процеса на алкохолна ферментация.
            Вината, предназначени за отлежаване в бъчви, се произвеждат в неръждаема стомана и по време на ферментацията преминават през 15—25-дневно настойване при температура 25—30 °C. По време на този процес се извършва извличане („délestage“), за да се стимулира екстракцията на цвета и фенолните съединения, съдържащи се в джибрите при ферментацията с люспи.
            
               Ограничения, отнасящи се до винификацията
            
            За получаване на самоток винифицираното грозде не се пресова механично, а статично се отцежда. Останалата част от джибрите преминават през леко, динамично отцеждане, което е причина за значително занижения рандеман.
            След завършване на ябълчно-млечнокиселата ферментация, вместо да бъдат химически обработени, вината се избистрят по естествен път чрез декантиране, след което се оставят за отлежаване в 225-литрови дъбови бъчви, не по-стари от 6 години.
            На следващ етап вината се бутилират, за да протече редукционният процес и да се постигне оптимална пивкост.
            
                        —
                     
                     
                        „Tempranillo“: 100 % Tempranillo, съхранявано в дъбови бъчви в продължение на най-малко 30 дена.
                     
                  
                        —
                     
                     
                        „Syrah“: 100 % Syrah, отлежало в дъбови бъчви в продължение на най-малко 6 месеца.
                     
                  
                        —
                     
                     
                        „Tempranillo“ и „Cabernet Sauvignon“: купаж от Tempranillo и Cabernet Sauvignon, узрял в дъбови бъчви в продължение на най-малко 6 месеца.
                     
                  
                        —
                     
                     
                        Частна колекция: купаж от Tempranillo и Cabernet Sauvignon, узрял в дъбови бъчви в продължение на най-малко 13 месеца.
                     
                  
                        —
                     
                     
                        „Cabernet Sauvignon de Familia“ (фамилна резерва „Cabernet“): 100 % Cabernet Sauvignon. Узряло в бъчви в продължение на най-малко 24 месеца. Процесът на отлежаване завършва след престояване в бутилка в продължение на 18 месеца.
                     
                  
               Агротехническа практика
            
            По време на вегетационния период се извършва резитба на зелено, така че да се ограничи естественият растеж и да се подобри добивът, а оттам и качеството на гроздето.
            Гроздето се бере между 5 и 11 часа сутринта, за да се избегне бране при високи температури, като по този начин се гарантира правилно студено настойване.
            б)   
                  Максимални добиви
               
            
            Tempranillo
            12 000 kg грозде/ha
            81,60 hl/ha
            Cabernet Sauvignon
            10 000 kg грозде/ha
            68,00 hl/ha
            Syrah
            13 000 kg грозде/ha
            88,40 hl/ha
            6.   Определен географски район
            
            Определеният район включва следните парцели в община Argamasilla de Alba (Ciudad Real):
            ПЛОЩ/ПАРЦЕЛ
            
                        109.
                     
                     
                        62, 63
                     
                  
                        111.
                     
                     
                        15, 30 и 9001
                     
                  
                        131.
                     
                     
                        71
                     
                  
                        151.
                     
                     
                        115—121, 190, 277, 278, 9001, 9002, 9004 to 9006, 9008, 9023
                     
                  
                        160.
                     
                     
                        8—13, 15, 16, 17, 21—23, 30, 31, 9003, 9005, 9006
                     
                  
                        161.
                     
                     
                        14, 16—27, 31—33, 35, 9001—9004
                     
                  
                        162.
                     
                     
                        1, 3—5, 7—8, 11—13, 17—18, 9001, 9002
                     
                  
                        163.
                     
                     
                        1, 3, 4, 6—21, 9001, 9004
                     
                  
                        171.
                     
                     
                        1, 3—7, 9004—9009, 011—012
                     
                  
                        173.
                     
                     
                        2, 3, 9001, 9006,
                     
                  
                        174.
                     
                     
                        1, 3—12, 14, 15, 19, 20, 22, 23, 9001, 9003—9011, 9013—9020
                     
                  
                        175.
                     
                     
                        1, 9001, 9002
                     
                  
                        176.
                     
                     
                        3—18, 9001, 9003
                     
                  
                        177.
                     
                     
                        18—23, 25—32, 66—72, 74, 89—111, 113, 114, 115, 118, 121, 124, 126, 127, 133, 9001—9005, 9008—9014, 9019, 9022, 9024—9029
                     
                  
                        178.
                     
                     
                        6, 7, 9, 12—24, 30—31, 34—38, 40—60, 9001—9004, 9006—9061
                     
                  
                        180.
                     
                     
                        1, 2, 5, 9, 9005—9007
                     
                  
                        181.
                     
                     
                        60, 9001, 9002
                     
                  
                        194.
                     
                     
                        45, 71, 73, 74, 76, 79, 82, 9002, 9009, 9011, 9028, 8
                     
                  
                        195.
                     
                     
                        10—20, 22—28, 30, 32, 33, 35, 37—57, 86, 88, 93, 94, 95, 96, 99—108, 112, 114, 118, 119, 9001—9006, 9008—9014, 9016—9018
                     
                  7.   Основни винени сортове грозде
            
            
                         
                     
                     
                        TEMPRANILLO—CENCIBEL
                     
                  
                         
                     
                     
                        CABERNET SAUVIGNON
                     
                  
                         
                     
                     
                        SYRAH
                     
                  8.   Описание на връзката/връзките
            
            
               Околна среда (природни и човешки фактори)
            
            „Los Cerrillos“ е конкретна площ, която обхваща целия участък Vega Alta на река Гуадиана. Тази площ е над 60 km2, като започва още при извора на река Гуадиана — 3 km нагоре по течението от язовир Peñarroya — и се простира на над 7 km надолу по течението на язовира, по посока Argamasilla de Alba, както е отбелязано и на военната карта на Испания, изготвена през 1975 г.
            Река Гуадиана минава през определения географски район, разположен на надморска височина от 695 m, в близост до язовир Peñarroya, и обграден от хълмове, които са силно ветровити и служат като топографска спирачка на вегетационния цикъл чрез понижаване на високите нощни температури, които стимулират значително узряването на гроздето.
            Почвата е предимно варовик. Скалите са основно от мергел — смес от неконсолидирани варовик и глина. Имат мека песъклива структура и около 8 pH.
            Климатът е континентално-средиземноморски — с горещо лято и студена зима. Понякога температурните колебания могат да достигнат 45 °C и през цялата година е налице широка амплитуда между дневните и нощните температури. В 80 % от годината небето е ясно, а годишното слънцегреене обикновено продължава над 2 500 часа.
            Поради близостта до река Гуадиана са налице значителни разлики между „Los Cerrillos“ и съседните райони. В „Los Cerrillos“ пада много по-голямо количество валежи от останалата част на Castile-La Mancha, а температурите не са толкова крайни, колкото в съседните райони на юг и на запад. Гроздоберът започва с около 15—20 дена по-късно, отколкото в останалата част на района.
            Процесът на извличане („délestage“) се прилага през цялото време на алкохолна ферментация: използват се техники за производството на вино, при които за получаване на самоток винифицираното грозде не се пресова механично, а статично се отцежда, в резултат на което се получава рандеман от 62—68 % hl/ha. Вината се избистрят по естествен път чрез декантиране.
            
               Описание на виното
            
            Червено вино с пурпурночервен или черешовочервен цвят, с виолетови или червеникаво-кафяви оттенъци. Преобладаващ плодово-цветен аромат или аромат на зрели плодове с нюанси на сладък корен и балсам. В устата се усеща свежо и приятно, а на небцето — добре структурирано, с богати и наситени нюанси от отлежаването.
            В резултат на горепосоченото алкохолното съдържание на вината може да надхвърли 14 %. Това алкохолно съдържание се вписва безупречно във вкуса, ако се комбинира с подходящата киселинност. Ето защо чрез внимателно наблюдаване на зреенето на гроздето е важно да се определи оптималният момент за гроздобера.
            Вината съдържат до 80 mЕq/l полифеноли, богати са на екстракти, ароматни и добре оцветени са, като достигат оцветеност до 18 пункта от цветовата скала (сумата от абсорбциите при 420, 520 и 620 nms). Съдържат до 800 mg/l антоцианини.
            
               Връзка
            
            Местоположението на определения географски район с неговите ронливи наслагвания от плиокватернера, твърд варовик, мергел и глина с цвят на охра способства за добрия цвят на вината, с интензивна оцветеност — до 18 пункта от цветовата скала — и с характерна минерализация.
            Лозята на „Los Cerrillos“ са разположени на надморска височина от 695 m, в близост до язовир Peñarroya, и са обградени от хълмове. Това означава, че районът е характерен с прохладни температури, които наред с късния гроздобер насърчават фотосинтезата и формирането на зърната и захарите. По този начин се намалява стойността на pH, увеличава се степента на киселинност, както и съдържанието на фенолни съединения — до 80 mЕq/l — и се повишава концентрацията на антоцианини (до 800 mg/l).
            Процесът на извличане („délestage“) през цялото време на алкохолната ферментация, практиката гроздето да не се пресова механично и процесът на избистряне по естествен път чрез декантиране са причина вината да имат повече цветни, отколкото плодови аромати, а отлежалите вина — нотки на подправки и опушено, с нюанси на сладък корен и балсам.
            Въпреки че определеният географски район е заобиколен от „La Mancha“ ЗНП, неговите характеристики са съществено различни от определените географски райони в съседство с оглед на следните фактори:
            
                        La Mancha ЗНП
                     
                     
                        „Los Cerrillos“
                     
                     
                        Разлики
                     
                  
                        ≥ 11,5  об %.
                     
                     
                        ≥ 12,5  об %.
                     
                     
                        По-високо съдържание на алкохол
                     
                  
                        ≤ 10 mЕq/l
                     
                     
                        ≤ 15 mЕq/l
                     
                     
                        По-високо съдържание на летливи киселини
                     
                  
                        74 %
                     
                     
                        68 %
                     
                     
                        По-малко hl/ha
                     
                  
                        —
                     
                     
                        > 40 mЕq/l
                     
                     
                        Повече полифеноли
                     
                  Предвид глинестата почва, скалите от мергел, надморската височина и влиянието на реката, в определения район има само един лозов масив и той е собственост на заявителя.
            Важно е да се отбележи, че определеният район обхваща 1 570 ha, които принадлежат на различни собственици, но други лозя не са засаждани, нито пък има други винарски изби. Поради това очертаването на границите се извърши въз основа на условията, свързани с околната среда, както е описано по-горе.
            Освен това, ако в бъдеще други производители започнат дейност в определения географски район, те ще могат да използват регистрираното наименование, при условие че отговарят на условията, посочени в спецификацията на продукта. Предвид факта, че определеният район обхваща 1 570 ha, напълно възможно е там да бъдат създадени други винарски изби.
            9.   Основни допълнителни условия
            
            
               Правна уредба:
            
            Съдържа се в националното законодателство.
            
               Вид допълнително условие:
            
            Опаковане в определения географски район.
            
               Описание на условието:
            
            Вината се бутилират в района на производство, тъй като процесът винаги приключва с втора фаза — отлежаване в бутилка. През този период протича редукционен процес, който повишава качеството на вината и придава завършеност на техния вкус. Вината са готови за консумация, когато придобият органолептичните характеристики, посочени в спецификацията на съответното вино.
            
               Връзка към спецификацията на продукта
            
            http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf